62020CJ0230_INF
Euroopa Kohtu (kaheksas koda) 20. mai 2021. aasta otsus –BTA Baltic Insurance Company
(kohtuasi C‑230/20) (
1
)
Eelotsusetaotlus – Määrus (EMÜ) nr 2913/92 – Ühenduse tolliseadustik – Artikkel 195 – Artikli 232 lõike 1 punkt a – Artikli 221 lõige 3 – Ühine tollitariifistik – Tollivõla summa sissenõudmine – Tollisummade teatamine võlgnikule – Aegumistähtaeg – Käendaja vastu suunatud tagatisnõue – Sundtäitmine makse kättesaamiseks – Mõistlik tähtaeg
1.
Tolliliit – Tollivõla tekkimine ja sissenõudmine – Tollivõla tagatis – Tollimaksu summast võlgnikule teatamine kolmeaastase tähtaja jooksul pärast tollivõla tekkimise kuupäeva – Mõiste „võlgnik“ – Tollivõla tagatis Tollivõla tagatise moodustav tagatissumma – Välistamine – Aegumistähtaeg – Kohaldatavus – Puudumine
(Nõukogu määrus nr 2913/92, muudetud määrusega nr 1186/2009, artikkel 195 ja artikli 221 lõiked 1 ja 3)
(vt punktid 35–38 ja resolutsiooni punkt 1)
2.
Tolliliit – Tollivõla tekkimine ja sissenõudmine – Liikmesriikide kohustus kasutada kõiki neile kehtivate õigusnormidega ette nähtud võimalusi, et tollivõlg saaks makstud – Ulatus – Sundtäitmine – Tagatise suhtes esitatud garantiihüvitise taotlus – Hõlmamine
(Nõukogu määrus nr 2913/92, muudetud määrusega nr 1186/2009, artikli 232 lõike 1 punkti a esimene ja teine lõik)
(vt punktid 42 ja 43 ning resolutsiooni punkt 2)
3.
Euroopa Liidu õigus – Põhimõtted – Õiguskindlus – Ulatus – Tollivõla sissenõudmine – Tagatise suhtes esitatud garantiihüvitise taotlus – Mõistlikust aegumistähtajast kinnipidamine
(Nõukogu määrus nr 2913/92, muudetud määrusega nr 1186/2009)
(vt punktid 47 ja 48 ning resolutsiooni punkt 3)
Resolutsioon
1.
Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, mida on muudetud Euroopa Parlamendi ja nõukogu 16. novembri 2009. aasta määrusega (EÜ) nr 1186/2009, millega kehtestatakse ühenduse tollimaksuvabastuse süsteem, artiklit 195 tuleb tõlgendada nii, et selles artiklis osutatud tollivõla käendajat ei saa käsitada „võlgnikuna“ määruse nr 2913/92, mida on muudetud määrusega nr 1186/2009, artikli 221 lõike 3 tähenduses ning seega ei saa temale kohaldada selles sättes kehtestatud kolmeaastast tähtaega alates tollivõla tekkimisest.
2.
Määruse nr 2913/92, mida on muudetud määrusega nr 1186/2009, artikli 232 lõike 1 punkti a tuleb tõlgendada nii, et selles sättes ette nähtud liikmesriikide kohustust kasutada kõiki võimalusi, mis on neile kehtivate sätetega antud, selleks et tollivõlg saaks makstud, on kohaldatav mitte ainult võlgnikule, vaid ka käendajale, ning et teda võib seega käsitada nimetatud artikli 232 lõike 1 punkti a kohaselt isikuks, kelle vastu sundtäitmine on suunatud ja kelle suhtes kehtivad liikmesriigi täitemenetlust, sealhulgas tähtaegu reguleerivad õigusnormid.
3.
Õiguskindluse põhimõttest tulenevat normi, mille kohaselt tuleb järgida mõistlikku aegumistähtaega, tuleb tõlgendada selliselt, et see on kohaldatav käendaja vastu esitatud menetlusele, et tagada tollivõla sissenõudmine.
(
1
)	ELT C 255, 3.8.2020.